Foto: AFP Qatarning Somali poytaxti Mogadishodagi elchixonasi oldida portlash yuz berdi. Buning oqibatida 4 kishi yaralandi, deb xabar bermoqda "Sinxua" axborot agentligi. Portlash 5 dekabr kechki vaqt yuz bergan. Hozircha hududda harakat qiluvchi birorta guruh ushbu portlash uchun javobgarlikni o‘z zimmasiga olmadi. Avvalroq Mogadishoda portlovchi moddalar bilan to‘ldirilgan mashina kafega borib urilishi oqibatida 6 kishi halok bo‘lgandi. Somalida anchadan beri "Ash-Shabob" terrorchilik guruhi harakat qilib keladi. Guruh mamlakatning markaziy hukumatiga qarshi qurollangan kurash olib boradi va BMTning gumanitar faoliyatiga to‘sqinlik qiladi.